open-index/open-wikipedia-markdown huggingface dataset:
נבוכדנאצר הרביעי

**נבוכדנאצר הרביעי** היה נסיך ארמני אשר הוביל מרד בבבל נגד ממלכת פרס האחמנית. הכתיר עצמו כמלך בבל ושלט זמן קצר עד שהמרד שלו דוכא.

## ביוגרפיה
ממלכת בבל, נכבשה בידי כורש הגדול מלך אנשאן בשנת 539 לפנה"ס. בבבל לא היו מרוצים מהשלטון הפרסי, ובשנת 522 לפנה"ס פרץ בה מרד בהנהגת נסיך בשם נידטו-בל, ששינה את שמו לנבוכדנאצר השלישי. המרד דוכא, אולם המרירות נגד הפרסים עדיין הייתה גבוהה. כמו כן בפרס עצמה שררה אי יציבות מסוימת לאחר שהנסיך דריווש הראשון רצח בהפיכת חצר את גאומתה והכתיר עצמו כמלך.

על פי טענת המקורות הפרסיים, את חוסר סדר זה ניצל נסיך ארמני בשם ארכחה (Arakha) בנו של האלדיטה (Haldita). על פי המסופר ארכחה טען כי הוא בנו של מלך בבל האחרון נבונאיד, תפס את השלטון בבבל, והכתיר את עצמו כנבוכדנאצר הרביעי. המרד שלו היה קצר מועד, דריווש שיגר את אחד ממצביאיו, אינטרפרנס שמו, והלה דיכא את המרד. נבוכדנאצר הרביעי הובא כשבוי ונצלב.

 

הרודוטוס מזכיר מרידה דומה שהתרחשה בבבל בימי דריווש, אולם לא מזכיר מי עמד בראשה. יש הסוברים שהכוונה למעשה לנבוכדנאצר השלישי, המורד הקודם. הרודוטוס טוען כי הבבלים "התכוננו היטב מאוד לדבר". הוא מביא תיאורי זוועה של מעשי אכזריות שביצעו הבבלים בבני משפחותיהם כדי לחסוך במזון. על פי הרודוטוס הפרסים הטילו מצור על בבל, אולם הבבלים בזו להם ובבלי אחד אף צעק ממרומי החומות כי בבל תיכבש רק כאשר פרדות תלדנה. הרודוטוס מוסיף נופך פנטסטי לסיפור כאשר הוא טוען כי מצביא פרסי בשם זופירוס גילה לפתע שאחת מפרדותיו ילדה. הוא פירש זאת כסימן טוב וחדר לעיר תוך שהוא משכנע את הבבלים שהוא בוגד במלכו. לאחר שהבבלים האמינו לו, פתח זופירוס את השערים והכניס את הפרסים פנימה. עם זאת, תאריכי המאורע אינם ברורים, ולא ברור באיזו מרידה בבלית מדובר. יתירה מכך, על פי המקורות הפרסיים מדכא המרד היה האציל אינטפרנס, אחד הקושרים שסייעו לדריווש לעלות לכס המלוכה. אולם על פי הרודוטוס, אינטפרנס הוצא להורג כבר זמן רב לפני המרד שהוא מתאר.

לאחר המרד של ארכחה היו עוד שתי מרידות, ושתיהן דוכאו. הראשונה הונהגה בידי שמש-אריבה והשנייה הונהגה בידי בל-שימני.

## קישורים חיצוניים
* נבוכדנאצר הרביעי באתר livius 

## הערות שוליים

קטגוריה:מלכי בבל
קטגוריה:אישים שחיו במאה ה-6 לפנה"ס
משתנה סטטי

במדעי המחשב, **משתנה סטטי** (באנגלית: **Static variable**) הוא משתנה שהוקצה על ידי הקומפיילר במקום קבוע. "משך החיים" שלו הוא כאורך כל ריצת התוכנית. זאת בניגוד למשתנים אוטומטיים שמאוחסנים בדרך כלל במחסנית הקריאות. כמו כן, הוא שונה מעצמים שמוקצים באופן דינאמי בערימה (Heap).

משתנה סטטי הוא משתנה ששייך ל**מחלקה** כלשהי. לכן, אין צורך וסיבה ליצור אובייקטים מסוג המחלקה על מנת לגשת אליו. שימוש נפוץ במשתנים סטטיים הוא ספירת העצמים שנוצרו מסוג המחלקה.

## דוגמה
להלן קטע קוד ב-C# שבו נעשה שימוש במשתנים סטטיים על מנת לצבור את כמות האנשים:


```csharp
class Person
{
 // static variable
 public static int count;

 // fields
 private string name;

 public Person(string name)
 {
 this.name = name;
 count++;
 }

 public string GetName()
 {
 return this.name;
 }
}

static void Main(string[] args)
{
 // you need to write the class's name in order to access the static variable
 Person.count = 0;

 Person p1 = new Person("Bob");
 // Person.count = 1
 Person p2 = new Person("Alice");
 // Person.count = 2

}
```


## ראו גם
* גוש סטטי

קטגוריה:מדעי המחשב
קטגוריה:תכנות
זואי טאפר

**זואי טאפר** (באנגלית: **Zoe Tapper**; נולדה ב-26 באוקטובר 1981) היא שחקנית אנגלייה. היא זכתה להכרה כששיחקה בתפקיד נל גווין  בסרטו זוכה הפרסים של ריצ'רד אייר "המין היפה" מ-2004. היא ידועה גם מהופעתה בסדרה "ניצולים" בתפקיד אניה רזנסקי ובסדרה "שדים" בתפקיד מינה הרקר.

## ביוגרפיה
טאפר נולדה בברומלי שבדרום-מזרח לונדון. היא למדה בבית הספר למשחק "אקדמי דרמה סקול", וב-"Central School of Speech and Drama". ב-2003 סיימה את לימודי התואר וקיבלה תפקיד ראשון בסרט קולנוע.

בתיאטרון שיחקה טאפר במחזה "כתובת על קברו של ג'ורג' דילון" בווסט אנד ובמחזה "אותלו" בתיאטרון שייקספיר גלוב.

אחרי שהופיעה בסרט הקולנוע "המין היפה" היא שיחקה בתפקיד גוונדולין בסרט "Mrs. Palfrey at the Claremont" (מ-2005) לצדה של ג'ואן פלורייט, והופיעה בתפקיד דיאנה שו בסרט "These Foolish Things" לצדה של אנג'ליקה יוסטון.

בטלוויזיה שיחקה טאפר בתפקיד מרי קולינס בסרט "A Harlot's Progress" בערוץ 4, בתפקיד ג'יין בסרטו של אוליבר פארקר "The Private Life of Samuel Pepys", בתפקיד ג'ימה בעונה הראשונה של סדרת הדרמה "הקס" בערוץ Sky 1, ובתפקיד ג'ני מייפל במיני-סדרה של ה-BBC . היא גילמה את הרמיה בעיבוד למחזה "חלום ליל קיץ" במסגרת הסדרה "ShakespeaRe-Told", עיבודים מודרניים של ה-BBC משנת 2005 למחזותיו של שייקספיר.

ב-2008 גילמה טאפר את דמותה של שילה סטיפל במחזה הטלוויזיוני "The Curse of Steptoe" של ה-BBC. היא שיחקה בתפקיד אניה רזנסקי בהפקה המחודשת של הסדרה "ניצולים" לצדם של מקס ביסלי, פטרסון ג'וזף, וג'ולי גרהאם. היא הופיעה בתפקיד סלינה דאווס בעיבוד של רשת ITV לרומן "Affinity" מאת שרה וולטרס, לצדה של אנה מאדלי בתפקיד מרגרט פריור. הצגת הבכורה של הסרט הייתה בפסטיבל הסרטים הלהט"בי של מיאמי, ובבריטניה שודר לראשונה בדצמבר 2008 ב-ITV.

ב-2009 הופיעה טאפר בסדרת הדרמה-פנטסיה של ITV בשם "Demons" בתפקיד מינה הרקר. היא שיחקה בתפקיד אפי גריי בדרמה התקופתית "רומנטיקנים נואשים" של ערוץ BBC Two. ב-2010 גילמה את האנה בפיילוט הטלוויזיוני "Reunited".

ב-2013 כיכבה בסדרת הדרמה "מר סלפרידג'" בתפקיד אלן לאב.

בשנת 2017 החלה לשחק במיני-סדרת הדרמה "שקרן, שקרנית" ברשת הטלוויזיה הבריטית ITV.

### חיים אישיים
לטאפר יש אח אחד. היא נשואה לשחקן אוליבר דימסדייל ולהם בת אחת בשם אבה דימסדייל.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בריטיות שנולדו ב-1981
קטגוריה:בריטים שנולדו ב-1981
עונת 1997/1998 בליגה הארצית

**עונת 1997/1998 בליגה הארצית** הייתה העונה ה-22 של הליגה הארצית כליגה השנייה בחשיבותה בכדורגל בישראל. הליגה החלה ב-30 באוגוסט 1997 והסתיימה ב-16 במאי 1998.

על ניצחון במשחק הוענקו שלוש נקודות ונקודה בודדת הוענקה על תיקו.

הליגה כללה 16 קבוצות. העונה הסתיימה בניצחון של מכבי יפו שעלתה לעונת 1998/1999 לליגה לאומית לצד צפרירים חולון. 

בסיום העונה הפועל רמת גן ומכבי יבנה ירדו לליגה השלישית. 

אופיר חיים ממכבי יפו היה מלך השערים של העונה עם 26 כיבושים.

## טבלת הליגה

## קישורים חיצוניים
* נתוני העונה

קטגוריה:עונות בליגת המשנה בכדורגל בישראל
קטגוריה:1998 בישראל: כדורגל
קטגוריה:1997 בישראל: כדורגל
קטגוריה:תחרויות כדורגל ב-1998
קטגוריה:תחרויות כדורגל ב-1997
עונת 1998/1999 בליגה הארצית

**עונת 1998/1999 בליגה הארצית** הייתה העונה ה-23 של הליגה הארצית כליגה השנייה בחשיבותה בכדורגל בישראל. בסיום העונה, בעקבות הקמת ליגת העל בכדורגל הליגה הארצית הפכה להיות השלישית בחשיבותה. הליגה החלה ב-5 בספטמבר 1998 והסתיימה ב-21 במאי 1999.

על ניצחון במשחק הוענקו שלוש נקודות ונקודה בודדת הוענקה על תיקו.

הליגה כללה 16 קבוצות. העונה הסתיימה בניצחון של מכבי נתניה שעלתה לעונת 1999/2000 לליגת העל. 

בעקבות הפחתת הקבוצות שישחקו בליגה השנייה מספר רב של הקבוצות ירדו לליגה השלישית. יתרה מכך, הפועל אשדוד, הפועל לוד וסקציה נס ציונה הורדו לליגה הרביעית בגלל בעיות תקציביות. גם מכבי יפו שהייתה צריכה לרדת מהליגה הראשונה לליגה השנייה, הורדה לליגה הרביעית בגלל בעיות תקציביות. הדבר אפשר לבני סכנין להישאר בליגה השנייה גם לעונת 1999/2000.

לאסלו צה (הונגריה) ממכבי נתניה היה מלך השערים של העונה עם 19 כיבושים.

## טבלת הליגה

## קישורים חיצוניים
* נתוני העונה

קטגוריה:עונות בליגת המשנה בכדורגל בישראל
קטגוריה:1998 בישראל: כדורגל
קטגוריה:1999 בישראל: כדורגל
קטגוריה:תחרויות כדורגל ב-1998
קטגוריה:תחרויות כדורגל ב-1999
אליסון קלי

**אליסון קלי** (באנגלית: **Alison Kelly**) היא דיפלומטית אירית אשר כיהנה כשגרירה האירית לצ'כיה, לאוקראינה ולישראל. ב-2019, לאחר סיום כהונתה בישראל, יצאה לגמלאות.

קלי נולדה בדרוהדה, אירלנד. למדה באוניברסיטת קולג' בדבלין וקולג' אירופה.

## קישורים חיצוניים
* שגרירות אירלנד בישראל

## הערות שוליים

קטגוריה:ילידות 1953
קטגוריה:שגרירי אירלנד בישראל
קטגוריה:שגרירים בצ'כיה
קטגוריה:שגרירים באוקראינה
קטגוריה:דיפלומטים
קטגוריה:אירים
קטגוריה:אירלנד: יחסי חוץ
מיגל אנחל פליקס גאיארדו

**מִיגֶל אַנְחֶל פֶלִיקְס גַאיַארְדוֹ** (בספרדית: **Miguel Ángel Félix Gallardo**; נולד ב-8 בינואר 1946), הנודע בכינויו "אל פדרינו" ("הסנדק"), הוא ברון סמים מקסיקני שמיוחסת לו הקמתו בשנת 1980 של קרטל גוודלחרה, ששלט בכמעט כל הסחר בסמים במקסיקו ובנתיבי ההברחה בגבול מקסיקו-ארצות הברית.

רשת הסחר בסמים של קרטל גוודלחרה נהנתה מחסינות כמעט מלאה בפני רשויות אכיפת החוק בשל קשריו הענפים של גאיארדו במסדרונות השלטון ובמיוחד ב, שהייתה אמונה על המאבק בסחר הסמים במדינה, ועם ה-CIA. גאיארדו נחשב לנכס עבור סוכנות הביון המרכזית של ארצות הברית בשל הסיוע שסיפק לקונטראס בניקרגואה, דרך קרטלים קולומביאניים ששיתף עמם פעולה. יחד עם חואן מאטה באייסטרוס, תומך נוסף של הקונטראס שנהנה אף הוא מחסות ה-CIA, וקרטל קאלי הקולומביאני, יצר גאיארדו את רשת הקוקאין הגדולה בעולם בתקופת פעילותה, ולא היו לו מתחרים בסדר גודל דומה.

בסופו של דבר דרשה ארצות הברית את מעצרו של "הסנדק" באשמת רצח סוכן המנהל לאכיפת (חוקי) הסמים (DEA), אנריקה קמרנה "קיקי", שעונה למוות ב-1984 בשל שירותו כסוכן סמוי בקרטל שלו, וחשיפת אחת מחוות הגידול של הקרטל. לאחר מצוד ממושך ותקופה שעשה במחתרת תוך שמירה על פרופיל פעילות נמוך, נעצר גאיארדו ב-8 באפריל 1989. הוא מרצה עונש של 40 שנות מאסר, ולאחר שהמשיך לנהל את הקרטל מתוך הכלא באמצעות טלפון נייד הועבר לבית הכלא השמור "אלטיפלאנו" .

נכון לאוגוסט 2021, נשיא מקסיקו הצהיר כי ישקול לחון את גאיארדו עקב מצבו הרפואי הסופני.

דמותו של גאיארדו מככבת בסדרה נרקוס: מקסיקו מבית היוצר של נטפליקס, ומגולמת בידי דייגו לונה.

## קישורים חיצוניים

## הערות שוליים

קטגוריה:סוחרי סמים
קטגוריה:מקסיקו: סמים
קטגוריה:מקסיקנים
קטגוריה:ילידי 1946
אליפות אירופה בכדורגל עד גיל 21 - 1994

**[[אליפות אירופה בכדורגל עד גיל 21]] 1994** היא המהדורה התשיעית של אליפות אירופה לנבחרות צעירות שמארגנת אופ"א. הטורניר התקיים בין ה-9 במרץ ל-20 באפריל 1994. צרפת נבחרה לארח את משחקי חצי הגמר, המשחק על המקום השלישי ומשחק הגמר.

שמונה הנבחרות המעפילות התמודדו ברבע הגמר במתכונת בית-חוץ על הזכות להגיע לצרפת לשלב חצי הגמר. נבחרות פורטוגל ורוסיה הופיעו בטורניר לראשונה בתולדותיהן.

נבחרת איטליה זכתה בטורניר בפעם השנייה בתולדותיה (מתוך שלוש זכיות רצופות), לאחר שגברה במשחק הגמר 1-0 על פורטוגל, בזכות שער זהב של פירלואיג'י אורלנדיני, שבע דקות מפתיחת ההארכה.

## מוקדמות
שלב המוקדמות החל בשנת 1992, והשתתפו בו 32 נבחרות צעירות. הנבחרות שהשתתפו בטורניר חולקו לשישה בתים, בני חמש או שש נבחרות כל אחד. שש הנבחרות שסיימו כראשי בתיהן העפילו לשלב רבע הגמר, ואליהן הצטרפו שתי הסגניות הטובות ביותר, יוון ונבחרת פורטוגל.

נבחרת ישראל סיימה את שלב הבתים במקום החמישי מתוך שש נבחרות בבית ו'. היא סיימה את השלב עם עשר נקודות (שלושה ניצחונות, תיקו אחד ושישה הפסדים).

## אצטדיונים
ארבעת המשחקים שאירחה צרפת נפרשו על פני שני אצטדיונים שונים. הגדול מביניהם, סטאד דה לה מוסון במונפלייה המכיל כ-32,900 מקומות, אירח את אחד מחצאי הגמר ואת משחק הגמר. סטאד דה קוסטיירס בנים, המכיל כ-18,500 מקומות, אירח את אחד מחצאי הגמר ואת המשחק על המקום השלישי.

## תוצאות הטורניר
### רבע הגמר
#### משחק ראשון

----

----

----

#### משחק שני

----

----

----

### חצי הגמר

----

### המשחק על המקום השלישי

### הגמר

## פרסים
### שחקן הזהב
בתואר **שחקן הזהב**, הניתן לשחקן המצטיין בטורניר, זכה **[[לואיש פיגו]]**, קשר הפינאליסטית פורטוגל.

### מלך השערים
**שלושה שערים**
*  ז'ואאו ויירה פינטו

**שני שערים**
*  רוי קושטה
*  אוסקר גארסיה
*  תומאס כריסטיאנסן

## קישורים חיצוניים
* דף הטורניר באתר הרשמי של אופ"א

1994
קטגוריה:תחרויות כדורגל ב-1994
קטגוריה:תחרויות כדורגל בצרפת
קטגוריה:1994 בצרפת
הפיגוע במסעדת אל דסקנסו

**הפיגוע במסעדת אל דסקנסו** היה פיגוע תופת ב-12 באפריל 1985 במסעדת אל דסקנסו במדריד. מעוצמת הפיצוץ נהרגו 18 ונפצעו 82, בהם 11 חיילים אמריקנים, שכנראה היו היעד במתקפה. חיילים אמריקנים שעבדו בבסיס אווירי סמוך פקדו את המסעדה. שר הפנים הספרדי האשים את ארגון הג'יהאד האסלאמי, שנטל אחריות לפיגוע. עם זאת, תיק החקירה נסגר ב-1987 בשל חוסר מעצרים. 

ב-2005 ביקשה ספרד את הסגרתו של פעיל אל-קאעידה בשם מוסטפא סתמרים נאסר מפקיסטן בשל מעורבותו לכאורה בפיגוע. 

## ראו גם
*פיגועי 11 במרץ 2004 במדריד

## קישורים חיצוניים
*טיים מגזין, ספרד: מוות בארוחת הערב, 22 באפריל 1985

## הערות שוליים

מדריד
קטגוריה:מדריד: היסטוריה
אל דסק
אל
אדם גורליצקי

**אדם גורליצקי** (נולד בשנת 1976) הוא זמר-יוצר, פסנתרן ומפיק מוזיקלי ישראלי.

## ביוגרפיה
גורליצקי הוא בנם של שחקן התיאטרון אילי גורליצקי והרקדנית רות לרמן. בגיל 12 התארח בתוכנית ”סופסופ” של גבי גזית יחד עם ניב רסקין.

גורליצקי החל קריירה מוזיקלית כקלידן של עברי לידר. ניגן עיבד והפיק אחר-כך לאומנים רבים כמו עמיר בניון, מיכה שטרית, עידן רייכל, מיקה קרני ואושיק לוי. בשנת 2007 הוזמן להצטרף ללהקת הפופ הבריטית מטאפיקס המוכרת מלהיטה Big City Life כנגן קלידים למסע ההופעות העולמי שלה. לאחר חזרתו לישראל החל לעבוד על אלבום בכורה שלו כסולן.

אלבום הבכורה "תמיד חוזר אלייך" הופק על ידי רונן הלל, ושיר הנושא הלהיט "תמיד חוזר אלייך" הגיע למקום החמישי במצעד הפזמונים של רשת ג' וזכה בתואר השיר המושמע ביותר בתחנה לשנת 2013. המוזיקה של גורליצקי משלבת לחנים מלודיים עם הפקה רוקית מודרנית, שילוב הנשמר לאורך כל שירי האלבום. ב-2013 הופיע בפסטיבל הפסנתר, בו אירח את הזמרת מירה עווד.

בינואר 2016 יצא האלבום השני שלו "שתי ארצות", הכולל את הלהיט "מגדלים", בו הוא מארח את סולן תיסלם, דני בסן. האלבום משלב בתוכו אמירה חברתית חדה. השיר "מגדלים" טיפס עד למקום השלישי במצעד הישראלי של רשת גימל, ולווה בווידאו קליפ שהשתמש בתיעוד מהמחאה החברתית של קיץ 2011.

## קישורים חיצוניים

* אדם גורליצקי במדור "האנשים שעושים את תל אביב", באתר טיים אאוט תל אביב

## הערות שוליים

קטגוריה:קלידנים ישראלים
קטגוריה:זמרים-יוצרים ישראלים
קטגוריה:מלחינים ישראלים
קטגוריה:ישראלים שנולדו ב-1976
לוס סטאס

ממוזער|שמאל|לוגו הארגון
**לוס סטאס** (בספרדית: **Los Zetas**) הוא סינדיקט פשע מקסיקני שבסיסו בנואבו לארדו, טמאוליפס, על גבול מקסיקו-ארצות הברית. הארגון התפתח לכדי קרטל סמים המכנה את עצמו נכון לדצמבר 2015 "קרטל דל נורטה" (קרטל הצפון).

הארגון שנחשב בידי ממשלת ארצות הברית לקרטל המתקדם ביותר מבחינה טכנולוגית, המתוחכם, החזק, המסוכן והאכזרי ביותר הפועל במקסיקו, הוקם בסוף שנות ה-90 בידי אוסיאל קארדנאס גיין , הבוס של קרטל המפרץ המקסיקני. בעקבות פרס שהכריזו על ראשו רשויות אכיפת החוק האמריקניות, אסף אוסיאל אנשי קומנדו עריקים או מושחתים מצבא מקסיקו, במיוחד מיחידת העילית "Gafe" , יחידה מוטסת של הכוחות המיוחדים שחלק מרכזי בעבודתה היה המלחמה במבריחי הסמים. אחד מיוצאי היחידה ארתורו גוסמן דסנה  חבר אליו ליצירת כוח פרה-מיליטרי מצויד במיטב הציוד הצבאי ובציוד תקשורת מתקדם שמאפשר להם לצותת למערכות הקשר של המשטרה והצבא ומקשה על איתורם. ארגון זה עבד במשך העשור הראשון של המאה ה-21 כצבא פרטי של קרטל המפרץ. מעצרו של אוסיאל ב-2003 בעקבות הלחץ הציבורי שנוצר בשל הקמת לוס סטאס ופעילותו, הובילה ליצירת שיתוף פעולה בין קרטל המפרץ וקרטל טיחואנה שראשיו ישבו אף הם בכלא "לה פלמה" בתקופה זו.

בפברואר 2010 פרש הארגון מחברותו בקרטל המפרץ, והפך לארגון פשע עצמאי. בניגוד לארגוני פשע מסורתיים במקסיקו שמהווים קרטלי סמים ועיקר הכנסתם מסחר בסמים, סחר זה מהווה רק כ-50% מהכנסותיו של הארגון. באמצעות הטלת פחד וטרור בקרב האוכלוסייה האזרחית על ידי חטיפות ועינויים, הוצאות להורג פומביות ותליית בני אדם על גשרים מרכזיים, עריפת ראשים והפצת סרטונים ממעשים אלו ברשתות החברתיות, השיג הארגון נוכחות גאוגרפית גדולה מזו של קרטל סינלואה היריב, והפך לקרטל הסמים הגדול במקסיקו. בשטחי פעילותו נהנה הארגון מדמי חסות קבועים ומפעולות סחיטה.

הרשויות במקסיקו ובארצות הברית סבורות כי לשורות הארגון הצטרפו - הן כמאמנים והן כלוחמים - יוצאי יחידת הקאיבילס , יחידה מיוחדת בצבא גואטמלה.

## ראשי הארגון
* ארתורו גוסמן דסנה  - נרצח במטמורוס בשנת 2002
* אריברטו לסקנו ("אל לסקה") - הנהיג את הפיכת הארגון לקרטל עצמאי, נהרג באוקטובר 2012 בידי כוח של חיל הים המקסיקני בפרוגרסו שבקואווילה, בעת מצור על אצטדיון שבו שהה
* מיגל אנחל טרביניו מורלס  - נעצר ביולי 2013 בידי חיל הים המקסיקני בנואבו לאון
* עומר טרביניו מוראלס  - אחיו של מיגל, יליד 1974, רשויות החוק מניחות כי הוא ממשיכו של אחיו

## לקריאה נוספת
* רוברטו סביאנו, **אפסאפסאפס**: איך הקוקאין מנהל את העולם, פרק 6: **Z**, בעברית בתרגומו של מונה גודאר, בהוצאת כנרת זמורה-ביתן דביר, 2014

## קישורים חיצוניים

* 

קטגוריה:מקסיקו: קרטלי סמים
קטגוריה:ארצות הברית: חוק ומשפט
עונת 1999/2000 בליגה הלאומית

**עונת 1999/2000 בליגה הלאומית** הייתה העונה הראשונה של הליגה הלאומית כליגה השנייה בחשיבותה בכדורגל בישראל. הליגה החלה ב-13 באוגוסט 1999 והסתיימה ב-27 במאי 2000.

על ניצחון במשחק הוענקו שלוש נקודות ונקודה בודדת הוענקה על תיקו.

הליגה כללה 10 קבוצות בלבד וכבר בעונת 2000/2001 הורחבה ל-12 קבוצות. העונה הסתיימה בניצחון של צפרירים חולון שעלתה לעונת 2000/2001 לליגת העל. 

מכבי יפו החלה את העונה, אך תוך זמן קצר התברר שהיא לא מצליחה לאשר את תקציבה. בעקבות כך היא הוחלפה בבני סכנין שהצטרכה להשלים מספר משחקים.

הפועל אשקלון ירדה לליגה השלישית בסיום העונה.

דני ניראון מחולון היה מלך השערים של העונה עם 23 כיבושים.

## טבלת הליגה

## קישורים חיצוניים
* נתוני העונה מאתר soccerway
* נתוני העונה

קטגוריה:עונות בליגת המשנה בכדורגל בישראל
קטגוריה:1999 בישראל: כדורגל
קטגוריה:2000 בישראל: כדורגל
קטגוריה:תחרויות כדורגל ב-1999
קטגוריה:תחרויות כדורגל ב-2000
קרטל המפרץ

**קרטל המפרץ** או **קרטל דל גולפו** (בספרדית: **Cártel del Golfo**; מזוהה גם בראשי התיבות: **CDG**) הוא סינדיקט פשע וקרטל סמים מקסיקני בינלאומי, כנראה קבוצת הפשע המאורגן הוותיקה ביותר במדינה. בסיס הקרטל כיום בעיר מטמורוס שבמדינת טמאוליפס בצפון-מזרח מקסיקו, על גדות הריו גראנדה המהווה באזור זה את גבול ארצות הברית–מקסיקו, מול בראונסוויל שבטקסס, ארצות הברית.

מקובל לחשוב כי הקרטל משתף פעולה עם קבוצות פשע אחרות ברחבי אירופה, מערב אפריקה, אסיה, מרכז אמריקה, דרום אמריקה, איראן, חזבאללה וארצות הברית. מלבד הכנסותיו מסחר בסמים, פועל הארגון גם בתחומים פליליים נוספים וניזון מגביית דמי חסות, סחיטות, חטיפות וחיסולים. הקרטל ידוע כאלים במיוחד.
## היסטוריה
הקרטל נוסד בשנות ה-70 של המאה ה-20 בידי חואן נפומוסנו גרה, שעסק בעברו בהברחת אלכוהול לארצות הברית כבר בתקופת היובש (שנות ה-30). תחת פיקודם של גרה ואחיינו חואן גארסיה אברגו התמקד הקרטל החל משנות ה-80 בסחר בסמים ובעיקר בקוקאין. במחצית השנייה של שנות ה-90 התנהלו בקרטל מאבקי ירושה, הסגרת ורציחת חברים. ב-1998 השתלט על הקרטל אוסיאל קארדנאס גיין . חידוש פעילותו של הקרטל תחת הנהגת אוסיאל הביא להסלמה באלימות בין ארגוני הפשע במקסיקו, במה שהתפתח לכדי מלחמת הסמים במקסיקו, כאשר קרטל טיחואנה וקרטל חוארס יחד עם יחידת "לוס נגרוס" שבשירות קרטל סינלואה הכריזו מלחמה על קרטל המפרץ והפכו את רחובות עריה של טמאוליפס לשדה קרב. בעקבות האלימות הרבה נוצר לחץ ציבורי ללכוד את אוסיאל, לחץ זה היה הרקע להקמת הארגון הרצחני "לוס סטאס" שנועד בעיקרו להבטיח את שלומו של אוסיאל ולסייע לקרטל המפרץ בביסוס אחיזתו, והפך לימים לארגון פשיעה העומד בפני עצמו.

לאחר מעצרו של אוסיאל והסגרתו כעבור ארבע שנים לידי ארצות הברית, התחלקה השליטה בקרטל בין אחיו, אנטוניו אסקיאל קארדנאס גיין ("טוני המענה"), ובין סגנו, חורחה אדוארדו קוסטייה סאנצ'ס ("אל קוס"). אחריהם הנהיג את הקרטל מריו ארמנדו רמירס טרביניו ("אל פלון"), שגם הוא נעצר בעיר ריינוסה באוגוסט 2013. שמו של מנהיג הקרטל הנוכחי אינו ידוע ורשויות החוק משערות שמדובר באחד מבין מפקדי הארגון בדרג השני לשעבר: אלברטו דה לה קרוס אלברס ("אל חואניו"); לואיס אלברטו טרינידד סרון ("אל גיצ'ו"); או חואן פרנסיסקו קרילס ("98"). לדעת העיתונאי החוקר רוברטו סביאנו, אפשר ואח שלישי ממשפחת קארדנאס גיין, הומרו ("אל מחדרו", הטיפש), מנהיג את הקרטל.

בפברואר 2025, בהוראת נשיא ארצות הברית דונלד טראמפ, נכנס הקרטל (יחד עם קרטלי סמים מקסיקניים נוספים וביניהם קרטל סינלואה וקרטל חליסקו) לרשימת ארגוני הטרור הזרים של מחלקת המדינה של ארצות הברית.

## לקריאה נוספת
* רוברטו סביאנו, **אפסאפסאפס**: איך הקוקאין מנהל את העולם, פרק 4: **רוצח חברים**, בעברית בתרגומו של מונה גודאר, בהוצאת כנרת זמורה-ביתן דביר, 2014
## קישורים חיצוניים

קטגוריה:מקסיקו: קרטלי סמים
קטגוריה:ארצות הברית: סמים
קטגוריה:ארגונים שהוגדרו על ידי ארצות הברית כארגון טרור
עונת 2000/2001 בליגה הלאומית

**עונת 2000/2001 בליגה הלאומית** הייתה העונה השנייה של הליגה הלאומית כליגה השנייה בחשיבותה בכדורגל בישראל. הליגה החלה ב-11 באוגוסט 2000 והסתיימה ב-25 במאי 2001.

על ניצחון במשחק הוענקו שלוש נקודות ונקודה בודדת הוענקה על תיקו.

הליגה כללה 12 קבוצות ששיחקו ביניהן במשך 3 סיבובים בני 11 משחקים כל אחד - 33 מחזורים בסה"כ. לאחר שלב זה הליגה פוצלה לשני בתים וקבוצות בכל בית שיחקו ביניהם. בכך מספר המחזורים הכולל היה 38. העונה הסתיימה בניצחון של הפועל באר שבע שעלתה לעונת 2001/2002 לליגת העל לצד מכבי קריית גת. 

מכבי עירוני קריית אתא והפועל ירושלים ירדו לליגה השלישית בסיום העונה.

עבד טיטי ממכבי אחי נצרת היה מלך השערים של העונה עם 22 כיבושים.

## טבלת הליגה

## קישורים חיצוניים
* נתוני העונה מאתר soccerway
* נתוני העונה

קטגוריה:עונות בליגת המשנה בכדורגל בישראל
קטגוריה:2001 בישראל: כדורגל
קטגוריה:2000 בישראל: כדורגל
קטגוריה:תחרויות כדורגל ב-2001
קטגוריה:תחרויות כדורגל ב-2000
עונת 2001/2002 בליגה הלאומית

**עונת 2001/2002 בליגה הלאומית** הייתה העונה השלישית של הליגה הלאומית כליגה השנייה בחשיבותה בכדורגל בישראל. הליגה החלה ב-24 באוגוסט 2001 והסתיימה ב-18 במאי 2002.

על ניצחון במשחק הוענקו שלוש נקודות ונקודה בודדת הוענקה על תיקו.

הליגה כללה 12 קבוצות. העונה הסתיימה בניצחון של הפועל כפר סבא שעלתה לעונת 2002/2003 לליגת העל לצד בני יהודה תל אביב. 

הפועל בית שאן ירדה לליגה השלישית בסיום העונה. להפועל הצטרפה גם קבוצת הכח רמת גן שלא יכלה להישאר בליגה הלאומית בגלל בעיות תקציב. הדבר אפשר להפועל צפרירים להישאר בליגה.

ליאור אסולין ממכבי הרצליה היה מלך השערים של העונה עם 28 כיבושים.

## טבלת הליגה

## קישורים חיצוניים
* נתוני העונה מאתר soccerway
* נתוני העונה

קטגוריה:עונות בליגת המשנה בכדורגל בישראל
קטגוריה:2001 בישראל: כדורגל
קטגוריה:2002 בישראל: כדורגל
קטגוריה:תחרויות כדורגל ב-2001
קטגוריה:תחרויות כדורגל ב-2002
סוזן מקנזי

**סוזן יספן מקנזי** (בדנית: **Susan Mackensie**; נולדה ב-24 בדצמבר 1962) היא כדורגלנית עבר דנית ששיחקה כקשרית. מקנזי היא מלכת השערים של אליפות אירופה 1993, והיא הכדורגלנית הדנית היחידה עד היום שהגיעה להישג זה.

## קריירה
מקנזי ערכה את הופעת הבכורה שלה בנבחרת דנמרק באוגוסט 1983, במשחק ידידות נגד שוודיה. חודש לאחר מכן, היא כבר השתתפה במשחקי מוקדמות אליפות אירופה, שהתקיימה ב-1984 בפעם הראשונה אי פעם. בסופו של דבר, סיימו הדניות במקום הראשון בבית המוקדם והעפילו לטורניר הגמר. במשחק הראשון של חצי הגמר, שנערך מול 1,000 צופים באנגליה, פתחה מקנזי בהרכב הראשון אך לא הצליחה לעזור לדנמרק, שהפסידה 2-1 למארחת. במשחק הגומלין שוב הפסידה דנמרק והודחה מהטורניר.

שנה אחר כך לקחה מקנזי חלק במשחקי מוקדמות אליפות אירופה 1987 שנערכה בנורווגיה. היא שיחקה בארבעה מתוך ששת משחקיה של הנבחרת בסיבוב המוקדם, אך דנמרק סיימה רק במקום השני ולא העפילה לטורניר הגמר. לאחר טורניר מוקדמות זה, לא זומנה מקנזי לנבחרת במשך חמש שנים, וחזרה אליה רק בספטמבר 1991.

מספר חודשים אחר כך, בנובמבר 1991, התקיים בסין גביע העולם הראשון לנשים, בהשתתפותן של 12 נבחרות הנשים המובילות בעולם. מקנזי זומנה לסגל הנבחרת, ובשלב הבתים הוגרלו הדניות ביחד עם נורווגיה, ניו זילנד וסין המארחת. במשחק הראשון של דנמרק בטורניר - נגד ניו זילנד, כבשה מקנזי את שער הבכורה שלה בנבחרת, והובילה את הדניות לניצחון 0-3. את שני המשחקים הבאים סיימה דנמרק בתיקו והפסד, אך העפילה לרבע הגמר מהמקום השלישי. בשלב רבע הגמר, זכו הדניות להגרלה קשה בדמותה של אלופת אירופה המכהנת - נבחרת גרמניה. בדקה ה-17 עלו הגרמניות ליתרון משער של בטינה ויגמן, אך מקנזי דאגה להשוות את התוצאה בדקה ה-25. המשחק הסתיים בתיקו 1-1 ועבר להארכה, בה כבשה היידי מוהר את שער הניצחון לטובת גרמניה, שהדיחה את דנמרק מהטורניר.

לאחר גביע העולם, התמנתה מקנזי לקפטנית הנבחרת הדנית, שבדיוק החלה להתכונן לאליפות אירופה 1993. במשחקי המוקדמות של האליפות, כבשה מקנזי שני שערים (אחד נגד צרפת ואחד נגד פינלנד), והובילה את דנמרק להופעה שלישית בטורניר הגמר. בטורניר עצמו, שהתקיים באיטליה, הפסידה דנמרק 1-0 בחצי הגמר לנורווגיה, והתמודדה מול גרמניה על המקום השלישי. במשחק נגד גרמניה כבשה מקנזי צמד שערים, ודנמרק ניצחה 1-3. הייתה זו ההופעה האחרונה של מקנזי במדי הנבחרת הדנית, ובינואר 1994 היא הודיעה על פרישתה מכדורגל. בעשר שנים בנבחרת דנמרק, שיחקה מקנזי ב-27 משחקים וכבשה שישה שערים.

במקביל לקריירה הבינלאומית שלה, שיחקה מקנזי גם בקבוצת HEI מאורהוס. באותם ימים הייתה HEI לקבוצה המובילה בדנמרק, וזכתה בשש אליפויות רצופות בין השנים 1986 ל-1991.

## חיים אישיים
מקנזי נשואה לפול הוימוסה, כדורגלן לשעבר ומאמן נבחרת הנשים של דנמרק בשנים 1999 עד 2004. השניים מתגוררים באורהוס ביחד עם שתי בנותיהם המשותפות.

## קישורים חיצוניים

* רשומת משחקיה הבינלאומיים באתר פיפ"א

קטגוריה:כדורגלניות דניות
קטגוריה:קשריות כדורגל
קטגוריה:דניות שנולדו ב-1962
קטגוריה:דנים שנולדו ב-1962
מריוס ז'וליבה

**מריוס ז'וליבה** (בצרפתית: **Marius Jolivet**; 1906, סנט אטיין – 1964, קולונג'-סו-סאלב ) היה כומר קתולי וחסיד אומות העולם מצרפת.

## קורות חיים
ז'וליבה למד בלה רוש-סור-פורון . הוא הוסמך לכמורה בשנת 1930 והחל לכהן בעיירה תונון-לה-בה . לאחר מכן כיהן בקהילת קולונג'-סו-סאלב  שבמזרח צרפת, במחוז סבואה עילית, על גבול שווייץ. עקב בריאותו הרעועה נאלץ לעבור בין מספר קהילות ובשנת 1934 החל לכהן בקהילת פוסיני .

### פעילותו בתקופת השואה
בין קיץ 1942 ו-1944 עשרות פליטים יהודיים שביקשו לברוח לשווייץ הגיעו לביתו של ז'וליבה ונעזרו בו בתור מקלט זמני לפני שפנו לעבור את הגבול לשווייץ. חלקם שהו בביתו מספר ימים וחלקם - רק שעות ספורות, כל זאת לפי הזמינות של המבריחים אל מעבר לגבול וכן תכיפות הסיורים של שומרי הגבול הצרפתיים והגרמניים. כל פליט שהגיע לביתו של ז'וליבה זכה לטיפול מסור. ז'וליבה הסתיר את זהותם היהודית של כל הפליטים מפני תושבי האזור, כולל חבריו הטובים. כל יום בחן ז'וליבה את הגבול כדי לחפש נקודות מעבר טובות יותר. 

באזורו של ז'וליבה פעלו גם ז'אן רוזה וז'ילבר פרנו (Gilbert Pernoud), שלימים הוכרו גם הם בתואר חסידי אומות העולם. הם הפיצו את עיתונו המחתרתי של פייר שאייה, "מחברותיו של עד ראייה נוצרי" (Les Cahiers du Témoignage Chrétien) ובמשותף סייעו להעברתם של מאות יהודים מצרפת לשווייץ. 

לקראת תום המלחמה נעצר ז'וליבה על ידי שוטרים צרפתיים אך שוחרר ומיהר לעבור את הגבול לשווייץ.

### לאחר המלחמה
כשנה לאחר תום המלחמה שב ז'וליבה לצרפת והתגורר בסנטוריום בפאסי. על אף מצב בריאותו הרעוע ניסה להמשיך ולשרת בתפקיד כמורה עד פטירתו.

## הנצחה

בשנת 1986 הוכר ז'וליבה על ידי יד ושם בתור חסיד אומות העולם.

## קישורים חיצוניים
* 

קטגוריה:צרפתים חסידי אומות העולם
קטגוריה:מצילים בשואה: צרפת
קטגוריה:איטלקים שנולדו ב-1906
קטגוריה:צרפתים שנפטרו ב-1964
פיאט טיפו (2015)

**פיאט טיפו** (באיטלקית: **Fiat Tipo**) דגם 356 (ידועה גם בשם **פיאט איגאה**) היא מכונית משפחתית "קומפקטית", אשר מיוצרת על ידי יצרנית הרכב פיאט מאיטליה החל משנת 2015.

מכוניות מדגם זה מורכבות על ידי חברת הבת הטורקית של פיאט, "טופאס", בעיר בורסה שבטורקיה.

דגם קודם (מס' 160) של "פיאט טיפו" יוצר בשנים 1988–1995.

## קישורים חיצוניים

* 

טיפו
קטגוריה:מכוניות משפחתיות
קטגוריה:דגמי מכוניות שהושקו ב-2015
קטגוריה:כלי רכב המיוצרים בטורקיה
ג'ק מייפל

**ג'ק מייפל** (באנגלית: **Jack Maple**; 23 בספטמבר 1952 – 4 באוגוסט 2001), כיהן כסגן נציב משטרת העיר ניו יורק בתקופת כהונתו של ראש העירייה רודולף ג'וליאני. הוא פיתח את ה-COMPSTAT, כלי ארגוני ופילוסופיית שיטור, והיה בין מובילי הירידה הגדולה ביותר בפשיעה בהיסטוריה של העיר ניו יורק. דמותו נתנה השראה לסדרת הטלוויזיה "המחוז" ("") של רשת CBS.

## ביוגרפיה
מייפל נולד בשכונת "ריצ'מונד היל" ברובע קווינס שבניו יורק. הוא למד בלימודי ערב הנדסה אווירונאוטית בתיכון טכני בברוקלין ובבקרים עבד למחייתו. הוא החל לעבוד במשטרת התעבורה כבלש בתחנות הרכבת התחתית של ניו יורק והתקדם לדרגת מפקח. מייפל החל למפות את מקרי השוד ברכבות התחתיות על גבי מפות נייר כדי לזהות דפוסים מאפיינים במקרי השוד והציב את שוטריו בהתאם ל"נקודות החמות" שגילה והביא לירידה של 27% במעשי השוד. ויליאם בראטון, שהיה מפקד משטרת התעבורה זיהה את שיטתו של מייפל ואת תוצאותיה וכאשר מונה בראטון על ידי ג'וליאני בשנת 1994 לנציב משטרת ניו יורק, מינה את מייפל לסגנו. יחד הם הובילו את פיתוח שיטת ה-COMPSTAT הממוחשבת למיפוי פשיעה, שהתבססה על מחשוב מפות הנייר. מעבר להיותה סטטיסטיקה פלילית ממוחשבת, הייתה ה-COMPSTAT גם פילוסופיית ניהול משטרה שכללה מעקב שוטף אחרי הפעילות הפלילית והטילה אחריות על מפקדי התחנות לנעשה בשטח שיפוטם, כשמייפל היה זה שערך ישיבות COMPSTAT שבועיות, בהן דרש דין וחשבון ממפקדי התחנות על כל ביצועי תחנותיהם.

לאחר שג'וליאני, פיטר את בראטון ומייפל, אשר צברו הערכה ואהדה ציבורית רבה, פתח מייפל, עם שותף, עסק לייעוץ משטרתי ושירותיו נשכרו על ידי משטרת ניו אורלינס שהובילה אותה עת הן בנתוני הפשיעה והן בשחיתות ובאלימות משטרתית. הטמעת שיטותיו של מייפל הביאו לירידה מתמשכת של עשרות אחוזים בפשיעה גם בניו אורלינס והפיכתה לעיר שנחשבה לעיר בטוחה. ערים נוספות ששכרו את שירותי הייעוץ של החברה היו ניוארק, ניו ג'רזי, בולטימור ואיסטנבול בטורקיה. הוא פרסם ספר בשם "הלוחם בפשיעה".

מייפל התפרסם גם בחוש הומור שלו ובשל נטייתו להתלבש בהידור רב ובהופעתו הפומפוזית.

מייפל חלה בסרטן המעי הגס, אך נטה להתייחס בביטול למחלתו, שהלכה והחמירה, עד שהביאה למותו בגיל 49.

על דמותו וסיפוריו של מייפל התבססה סדרת הטלוויזיה "המחוז"  של רשת CBS, ששודרה גם בישראל.

## לקריאה נוספת
* Jack Maple & Chris Mitchell, **The Crime Fighter - Putting the Bad Guys Out of Business**, Broadway Books, New York, 1999, 2000, 2010
* יאיר לפיד, מעריב, מוסף "סופשבוע" עמודים 30–31, **האיש ששינה יותר מדי**, 28 במרץ 1997
* יאיר צפורי, **שטר משטר משטרה**, יהוד: אופיר ביכורים, 2014

## קישורים חיצוניים
* 
* 

## הערות שוליים

קטגוריה:שוטרים אמריקאים
קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:קווינס: אישים
קטגוריה:משטרת העיר ניו יורק
קטגוריה:אמריקאים שנולדו ב-1952
קטגוריה:אמריקאים שנפטרו ב-2001
קטגוריה:ניו אורלינס
ז'אן ז'וזף רוזה

**ז'אן ז'וזף רוזה** (בצרפתית: **Jean Joseph Rosay**; 1902, שברייה – אפריל 1945, ברגן-בלזן) היה כומר קתולי וחסיד אומות העולם מצרפת שנרצח על ידי הגרמנים.

## קורות חיים
רוזה הוסמך לכמורה בשנת 1926 ושירת במספר קהילות באזור מזרח צרפת, ליד הגבול עם שווייץ.

### פעילותו בתקופת השואה
רוזה, בשיתוף עם חבריו הכמרים מריוס ז'וליבה וז'ילבר פרנו, היה בין מפיציו של עיתון מחתרתי בשם "מחברותיו של עד ראייה נוצרי" (Les Cahiers du Témoignage Chrétien), עיתון שפייר שאייה יזם את הוצאתו לאור. רוזה גייס מאמינים וחילונים בקהילתו להתנגדות לשלטון הנאצי בצרפת. קהילתו הפכה למקום מקלט לנרדפי הנאצים ולמקום מעבר לאלה מהנרדפים שביקשו לעבור את הגבול לשווייץ. מאות נרדפים, יהודים ולא-יהודים, נעזרו ברשת המחתרתית שאת הקמתה יזם רוזה ושבה היו חברים קתולים ופרוטסטנטים כאחד. בין המבקשים להימלט היו צעירים רבים שביקשו לברוח משירות החובה של הצרפתים בגרמניה הנאצית , אליו גויסו בכפייה למעלה מ-100,000 צעירים צרפתים בשנות מלחמת העולם השנייה.

ב-11 בפברואר 1944, בשעה 2 בבוקר, נעצר רוזה על ידי הגסטפו עם חברים נוספים במחתרת, בהם ז'וזף לנסון, ז'ורז' פרו (Georges Perrod) ופרנסואה פרילה (François Périllat). העצורים הועברו למעצר באנמאס . משם הועברו במרץ למחנה הריכוז קומפיין ובאפריל הועברו לאושוויץ. לדברי אסירים ששרדו, רוזה ניסה לסייע לאסירים והתעמת עם קאפואים ואף עם אנשי אס-אס כדי להגן על אסירים.

בינואר 1945 הועבר רוזה לגרוס-רוזן. לפי עדויות של אסירים ברכבת הגירוש, רוזה ביצע את טקס הקומוניון, האוכריסטיה (חלק מטקס המיסה), עבור אסירים אחרים, בעת הנסיעה. בפברואר גורש רוזה לדורה-מיטלבאו ובאפריל הועבר לברגן-בלזן, שם נספה באותו החודש, ימים מעטים לפני שהגיעו למקום כוחות הצבא הבריטי ושחררו את אסירי המחנה. פרילה ולנסון נספו אף הם.

## הנצחה
בשנת 1987 הוכר רוזה על ידי יד ושם בתור חסיד אומות העולם. לוח זיכרון להנצחתו נמצא בכנסייה בעיירה דובן , בה שירת ככומר בין השנים 1934–1941.

## קישורים חיצוניים
* 

קטגוריה:צרפתים חסידי אומות העולם
קטגוריה:מצילים בשואה: צרפת
קטגוריה:חסידי אומות העולם שנרצחו
קטגוריה:צרפתים שנולדו ב-1902
קטגוריה:צרפתים שנפטרו ב-1945
ללכת בדרכך

**ללכת בדרכך** (באנגלית: **Me Before You**) הוא דרמה רומנטית שביימה ת'יאה שארוק. הסרט מבוסס על רומן משנת 2012 באותו השם מאת ג'וג'ו מויס. מככבים בו אמיליה קלארק, סם קלאפלין וצ'ארלס דאנס. הסרט יצא לאקרנים ב-23 במאי 2016 ברחבי העולם, ובישראל ב-2 ביוני 2016 וזכה הצלחה רבה בקופות עם הכנסות של 207 מיליון דולר ברחבי העולם.

## עלילה
לואיזה קלרק גרה בעיירה קטנה באזור הכפרי של אנגליה. ללא כיוון ברור בחיים שלה, היא עובדת בבית הקפה כדי לעזור למשפחתה להתפרנס בכבוד. לאחר שפיטרו אותה מעבודתה, האופטימיות שלה עומדת למבחן כשהיא עומדת בפני אתגר חדש בקריירה שלה: היא מתחילה עבודה חדשה והופכת להיות מלווה ומטפלת לוויל טריינר - איש עסקים צעיר ועשיר אשר, עקב תאונת דרכים, מרותק לכיסא גלגלים. עקב התאונה, ויל נכנס לדיכאון כתוצאה מהשינוי הדרסטי בחייו, ולא מקבל את החיים החדשים שלו, נטולי הספורט האקסטרימי והבחורות הקורצות. הוא מחליט לשים קץ לחייו בהמתת חסד בשווייץ, עליה לואיזה מגלה כחצי שנה לפני כן. היא מחליטה להפוך את הרגעים האחרונים שנשארו לוויל לטובים ביותר, מתוך תקווה שהוא יתחרט על החלטתו להתאבד, והם הופכים לחברי לב ונפש ובהמשך מתפתח רומן בין השניים.
בסופו של דבר, ויל מחליט לבצע את המתת החסד למרות מאמציה הרבים של לואיזה, והסרט מסתיים בפריז  — אותה תיאר וויל כשעוד היה בחיים כעיר הקסומה והמדהימה בעולם. אז, לואיזה קוראת את המכתב שהשאיר לה, ומגלה שהעניק לה חלק נכבד מירושתו ואיחל לה להמשיך לחיות ולהנות מכל רגע.

## צוות השחקנים
* אמיליה קלארק - לואיזה "לו" קלארק
* סם קלאפלין - ויל טריינור
* צ'ארלס דאנס - סטיבן טריינור
* ג'נה קולמן - קטרינה קלארק
* מתיו לואיס - פטריק
* ג'נט מק'תיר - קמילה טריינור
* ונסה קירבי - אלישה
* ברנדן קויל - ברנרד קלארק
* סטיב פיקוק - נייתן
* בן לויד-יוז - רופרט
* סמנתה ספירו - ג'וזי קלארק
* צ'וקו מודו - מלצר

## הפקה
ב-2 באפריל 2014, הוכרז כי תיאה שארוק תביים את הסרט. ב-2 בספטמבר 2014, אמיליה קלארק וסם קלאפלין לוהקו לסרט. ב-24 במרץ 2015, סטיבן פיקוק לוהק לסרט. ב-2 באפריל 2015, ג'נה קולמן וצ'ארלס דאנס לוהקו גם הם. ב-9 באפריל 2015, ג'נט מקטיר הצטרפה לצוות השחקנים. ב-10 באפריל 2015, הצטרפו ברנדן קויל, מתיו לואיס, סמנתה ספירו, ונסה קירבי, ובן לויד-יוז לצוות השחקנים. הצילום החלו באפריל 2015, והסתיימו ב-26 ביוני 2015.

## יציאה לאקרנים
בחודש יולי 2014, הוכרז כי הסרט יצא לאקרנים ב-21 באוגוסט 2015. בחודש מאי 2015, תאריך יציאת הסרט לאקרנים נדחה ל-2 ביוני 2016.

## קישורים חיצוניים
* 

* הטריילר הרשמי בתרגום לעברית
* 
* יעל שוב, "ללכת בדרכך": חטיף רומנטי לא מזיק, באתר Time Out ישראל, 6 ביוני 2016

קטגוריה:סרטי 2016
קטגוריה:סרטי דרמה אמריקאיים
קטגוריה:סרטי דרמה רומנטית
קטגוריה:סרטים אמריקאיים מבוססי ספרים
קטגוריה:סרטי דרמה רומנטית אמריקאיים
תשבצאי

**תשבצאי** (באנגלית: **cruciverbalist**) הוא מחבר מקצועי של תשבצים המתפרסמים ברבים.
[שמאל|ממוזער|280px|ה[כומר ג'ון גלבריית גרהם, תשבצאי בריטי, התשבצאי של העיתון הגרדיאן]]
תשבצאים מפרסמים את תוצרתם בעיתונים, בכתבי עת ובאסופות של תשבצים. תרגום תשבצים משפה לשפה אינו מעשי, לכן, בדרך כלל, התשבצאים פעילים בשפה אחת בלבד. הביקוש לתשבצאים מוגבל, לכן יש מעט תשבצאים פעילים, במיוחד בשפות המדוברות על ידי אוכלוסייה לא גדולה. אין מוסדות המאחדים תשבצאים ואין מוסדות להכשרת תשבצאים. רק חלק מזערי מהתשבצאים מתפרנסים רק מחיבור תשבצים, האחרים עוסקים בכך כעיסוק צדדי.
[שמאל|ממוזער|200px|[אמנון בירמן, תשבצאי עברי המתמקד בתשבצי היגיון]]
התשבצאים מתפלגים גם לפי סוגי התשבצים שהם מחברים, יש המתמקדים בסוגי תשבצים מסוימים, כמו תשבצי היגיון ועוסקים רק בכך, ויש העוסקים בחיבור כל או כמעט כל סוגי התשבצים.

## היסטוריה
בעקבות פרסום תשבץ מסוים ב-21 בדצמבר 1913 בכתב עת אמריקאי, מקובל לראות את מחברו, הבריטי ארתור ויין (Arthur Wynne), כממציא התשבץ. התשבץ הזה זכה להצלחה ובעקבותיה התבקש ממציאו להמשיך ולחבר תשבצים ובכך היה לתשבצאי הראשון בעולם.

הסופר העברי דניאל פרסקי היה מחבר התשבץ העברי הראשון, תשבץ שפורסם בשם "חידת שתי וערב", בשנת 1924, בשבועון לילדים "עדן", בניו יורק, ארצות הברית.

רוג'ר סקוויירס (Roger Squires) מבריטניה, שב-14 במאי 2007 פרסם את תשבצו ה-66,666 (הוא פרסם אותם בחמשת העיתונים החשובים ביותר בבריטניה), נחשב לתשבצאי הפורה ביותר בעולם.

## אטימולוגיה
המילה האנגלית לתשבצאי, cruciverbalist, היא הלחם בסיסים מלא של שתי מילים, האחת משמעה "הצלבה", והשנייה משמעה "מילים". מילה זו נכנסה לשימוש בשנות השמונים של המאה העשרים.

המילה העברית "תשבצאי" נגזרה מהמילה "תשבץ".

## קישורים חיצוניים
* How to Become a Cruciverbalist 
* Crossword Puzzles: How does one become a cruciverbalist? 

*
קטגוריה:יוצרים
תסמונת חוסר מולד של תחושת הכאב

**תסמונת חוסר מולד של תחושת הכאב**, (נקראת גם **CIP**, ובאנגלית: **Congenital insensitivity to pain**) היא מחלה נדירה אשר חוליה נולדים עם חוסר יכולת להרגיש כאב פיזי. המחלה התגלתה בכפר ויטנג'י שבצפון שוודיה, שם דווחו כמעט 40 מקרים שלה.

## סימנים ותסמינים
החולים במחלה יכולים להרגיש מגע מופלה (אך לא תמיד טמפרטורה), ולא קיים זיהוי חריגויות פיזיות. ילדים עם מחלה זו נוטים לסבול מנזק לחלל הפה כתוצאה מנשיכות בלתי מורגשות, מנזקי קרנית, זיהומים בגופם בשל חפצים זרים, וכן נזקים אחרים כתוצאה מחוסר יכולת להרגיש כאב.

ישנם שני סוגים של חוסר תחושה:
***חוסר** רגישות לכאב אומר כי הגירוי המכאיב אינו נתפס והחולה לא יכול לתאר את עוצמת או סוג הכאב.
***[[אדישות]]** לכאב אומרת שהחולה יכול לתפוס את הגירוי, אך כתוצאה ממחסור בתוצאה הולמת הם לא נרתעים ולא נסוגים כאשר הם נחשפים לכאב.

## גורמים למחלה
זהו ליקוי תורשתי שפירושו שחומר ההעברה בסינפסות של העצבים לא מתפקד כראוי.
במקרים מסוימים, המחלה נגרמת כתוצאה מעליה ביצור אנדורפינים במוח, במקרה כזה, נרקאן עשוי להיות הטיפול המתאים, אך טיפול זה אינו עובד בכל המקרים. בכל המקרים, חוסר תפקוד זה יכול להיות בתעלת נתרן תלוית המתח SCN9A. חולים עם מוטציות כאלו אינם חשים בכאב ובעוד מחלות עצביות עוד מלידה.

גן ה-PRDM12 עובר את תהליך מיתוג הגנים באופן נורמלי במהלך התפתחות תאי העצב המרגישים כאב. אנשים עם מוטציות הומוזיגוטיות של גן ה-RPDM12 חווים חוסר כאב מולד.

## טיפול
הטיפול באמצעות נרקאן אפשר לאחרונה לאישה עם חוסר בתחושה מולד לחוות בכאב בפעם הראשונה. כמו כן, כך גם נלטרקסון יכול להיות אפקטיבי בטיפול במחלה.

## קישורים חיצוניים
*ילדים ללא כאב - נענע 10

קטגוריה:מומים מולדים במערכת העצבים
קטגוריה:כאב
חוסר מולד של תחושת הכאב
קטגוריה:מחלות נדירות
פוטמוגלים

**פּוֹטָמוֹגָלִים** (שם מדעי: **Potamogalidae**) היא משפחה של יונקים מימיים בני סדרת הטנרקאים. בעבר נחשבו לתת-משפחה במשפחת הטנרקיים.

טנרקי הלוטרה הם יונקים טורפים החיים על גדות נהרות באפריקה שמדרום לסהרה וניזונים מבעלי חיים מימיים אותם הם מוצאים באמצעות זיפי שפמם הרגישים. על אף שמם והדמיון הפיזי בין טנרקי הלוטרה ללוטרות, שתי הקבוצות אינן קרובות – הלוטרות האמיתיות קרובות לסמורים ולגיריות. טנרקי הלוטרה נעים במים על ידי הנעת זנבם מצד לצד בדומה לשחייה של תנין.

## מינים
ישנם שלושה מינים מזוהים של טנרקי לוטרה.
*סוג טנרק לוטרה ננסי (*Micropotamogale*)
**מין טנרק לוטרה נימבה (*Micropotamogale lamottei*)
**מין טנרק לוטרה רוונזורי (*Micropotamogale ruwenzorii*)
*סוג ומין יחיד טנרק לוטרה ענק (*Potamogale velox*)

## קישורים חיצוניים

* 

קטגוריה:בעלי חיים שתוארו ב-1865
קטגוריה:טקסונים שתוארו בידי ג'ורג' ג'יימס אלמן
קטגוריה:טנרקאים
מייקל קלי

**מייקל ג'וזף קלי** (באנגלית: **Michael Joseph Kelly**; נולד ב-22 במאי 1969) הוא שחקן אמריקאי. הוא השתתף בין השאר בסרטים "האשליה", "שחר המתים", "ההחלפה" ו"אוורסט". הוא מוכר גם בתפקידו בסדרת הטלוויזיה "מחשבות פליליות" ובשל תפקידו כדאג סטמפר בסדרה "בית הקלפים" מבית נטפליקס.

## ביוגרפיה
קלי נולד בפילדלפיה, פנסילבניה, וגדל בלורנסויל, ג'ורג'יה. לקלי אח בשם אנדרו, ו-2 אחיות בשם שנון וקייסי. אביו מייקל ממוצא אירי ואמו מורין ממוצא איטלקי. הוא למד באוניברסיטת קוסטל קרוליינה.

## קריירה
בשנת 2005 גילם את הבלש בובי קרוקר בסדרת הפשע "קוז'אק" ברשת USA. בשנת 2006 שיחק בסרט "אלופים" לצד קליאה דובאל. בשנת 2007 שיחק בסרט האימה "בכל האמצעים" בכיכובה של רייצ'ל מיינר. בשנת 2009 גילם את פול קרטר בסרט גיבורי-העל "השומר" בכיכובו של וודי הרלסון.

בשנת 2012 שיחק בסרט המתח "כרוניקה בזמן אמת" בכיכובם של דיין דיהן, אלכס ראסל ומייקל בי. ג'ורדן. בשנת 2013 שיחק בסרט האקשן "האשליה" בתור פולר, סוכן FBI. משנת 2014 משחק בסדרה "בית הקלפים". ב-2016 שיחק בסרט האימה "מגפה".

בשנת 2017 החל לשחק במיני-סדרת המתח "טאבו" של רשת BBC בכיכובו של טום הארדי. שיחק גם במיני-סדרת המלחמה של נשיונל ג'יאוגרפיק "ארוכה הדרך הביתה" (אנ') בתפקיד של גארי ולסקי.

בשנת 2019 הצטרף לקאסט העונה השנייה של סדרת הפעולה "ג'ק ראיין" ברשת אמזון, בתור סוכן ה-CIA בוונצואלה מייק נובמבר. המשיך בתפקיד גם בעונה השלישית כסוכן עצמאי.

בשנת 2020 גילם את אנדרו מקייב במיני-סדרת הטלוויזיה "נאמנות עליונה" של רשת שואוטיים, שמבוססת על הספר של ג'יימס קומי מ-2018.

בשנת 2021 שיחק בסרט האקשן המקורי של נטפליקס "שטח קרב" לצד אנתוני מאקי.

בשנת 2023 לוהק לגלם תפקיד משני במיני-סדרה "הפינגווין" שתעלה במהלך שנת 2024 ברשת HBO Max. באותה שנה החל לשחק בסדרה "לביאות: מבצעים מיוחדים" בתפקיד ביירון.

בשנת 2025 שיחק את טומי במותחן הפשע "הלילה תמיד מגיע" (אנ') ששוחרר בשירות הסטרימינג "נטפליקס". 

## חיים אישיים
קלי מתגורר בניו יורק. הוא התחתן בשנת 2005 ויש לו 2 ילדים.

## קישורים חיצוניים

* 

קטגוריה:אמריקאים ממוצא אירי
קטגוריה:אמריקאים ממוצא איטלקי
קטגוריה:בוגרי אוניברסיטת חוף קרוליינה
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1969
מרק רזומני

**מרק (משה) רזומני** (יידיש: **מאַרק ראַזומני**; 1896 זאגר - 1988 ריגה) היה עיתונאי, משורר, דרמטורג וכותב פרוזה יידי.

## ביוגרפיה
רזומני נולד בזאגר שבפלך קובנה באימפריה הרוסית, כשהיה בן שנתיים הוא ומשפחתו עברו להתגורר בריגה ושם הוא גדל. הוא קיבל חינוך יהודי מסורתי ולמד בתלמוד תורה, כמו כן למד בבית ספר בו שפת לימוד הייתה גרמנית. 

ב-1919 הוא גויס לצבא האדום, אך עוד באותה שנה הוא הצליח להגר לגרמניה. הוא התגורר בהמבורג שם עבד בבנק ולמד באוניברסיטה מקומית, בהמבורג הוא פרסם את סיפורו הראשון. הוא גורש מגרמניה ב-1921 בגלל פעילות קומוניסטית וחזר לריגה. לאחר חזרתו לריגה הוא החל לשתף פעולה עם עיתונות יידיש מקומית. הוא עבד בשביל מספר עיתונים סאטיריים, הוא היה מזכירו של העיתון הליברלי דאס פאלק. על דפיו של דאס פאלק הוא פרסם מאמרים, סיפורים, תרגומים וביקורות. לאחר שהעיתון הפך לבחטאונה של אגודת ישראל הוא עזב אותו עם רוב חברי מערכת העיתון. בין 1926–1934 הוא עבד בתור עיתונאי בעיתון פרימארגן, כמו כן הוא כתב בשביל פארווערטס. הוא היה עורך של כתב העת יידישע בילדער מ-1937 ועד תחילתה של מלחמת העולם השנייה.

הוא כתב מספר מחזות שהועלו על הבמות של תיאטראות יהודיים בפולין, ליטא ולטביה. הוא תרגם מגרמנית (בין היתר את חיבוריו של ליון פויכטוונגר) ורוסית. 

עם תחילת מלחמת העולם השנייה הוא התפנה לטשקנט. בין 1946–1948 הוא שימש בתור שליח בריגה של העיתון אייניקייט שיצא לאור במוסקבה. הוא המציא ז'אנר חדש בספרות יידיש, סיפורים קצרים מאוד שלהם קרא נובלטות.

באפריל 1950 הוא נעצר יחד עם סופר יידי אחר, גרשון מובשוביץ' עקב רדיפת חברי הוועד היהודי האנטי-פשיסטי. בינואר 1951 הוא נידון לעשר שנים עבודות כפייה. הוא שוחרר ב-1956. את סיפוריו הוא המשיך לפרסם בסאוועטיש היימלאנד, ביראבידזשאנער שטערן ופאלקסשטימע.

## חיבוריו
***הינטערגעסלעך: דערציילונגען**, ריגע, 1929.
***מענטשן אין שטויב: נאוועלן וועגן איינזאמע ...**, ריגע, 1935.
***פאנטאסטישע רעפארטאזשן**, ריגע, 1936.
***יידישע מלוכה: היסטארישע נאוועלע פון יידיישן לעבן אין XVI יארהונדערט**, ריגא, 1939.
***מאטקע כאבאד: פאלקסטימלעכע קאמעדיע אין פיר אקטן ...**, ריגע, 1940.
***צפון-שיין: דראמע אין דריי אקטן ...**, ריגא, 1940.
***ברייטער די טריט!: דערציילונגען און נאוועלעטן**, מאסקווע, 1975.
***א וועלט מיט ווונדער: דערציילונגען, נאוועלעטן,מעשאלים**, מאסקווע, 1986.

## קישורים חיצוניים
*
*גנדי אסטרייך, 

## הערות שוליים

קטגוריה:יהודים ליטאים
קטגוריה:יהודים סובייטים
קטגוריה:עיתונאים כותבי יידיש
קטגוריה:עורכי עיתונים ביידיש
קטגוריה:סופרים כותבי יידיש
קטגוריה:משוררים כותבי יידיש
קטגוריה:סופרים יהודים סובייטים
יוקלדה (ירח)

**יוקלדה (**נקרא גם **Jupiter XLVII**) הוא ירחו של כוכב הלכת צדק.

יוקלדה התגלה בשנת 2003 על ידי קבוצת אסטרונומים מאוניברסיטת הוואי שבראשה עמד סקוט שפרד. לאחר גילוי קוטלג הירח בשם **S/2003 J 1.**

קוטרו של יוקלדה הוא 4 קילומטרים והמהירות אשר בה הוא מקיף את צדק היא 2.31 ק"מ לשנייה.

רדיוס מסלולו של יוקלדה סביב צדק הוא 23,484,000 קילומטרים ומשך זמן הקפתו את צדק הוא 735.200 ימים.

יוקלדה בעל אלבדו של 0.04 ואקסצנטריות של 0.272.

את שמו, קיבל יוקלדה על שם אאוקלדה אשר הייתה אחת מהמוזות לפי גרסאות שונות.

יוקלדה משתייך לקבוצת הירחים קארמה אשר קרויה על שם הירח קארמה. קבוצה זו היא קבוצה ש לירחים שהמשותף להם הוא היותם ירחים לא-רגילים שמסלולם סביב צדק הוא בין 23 ל-24 מיליון קילומטר ובנטייה של כ-165°.

## קישורים חיצוניים

## הערות שוליים

קטגוריה:ירחי צדק
תחנת הרכבת מזכרת בתיה

**תחנת הרכבת מזכרת בתיה** היא תחנת נוסעים של רכבת ישראל, הממוקמת על מסילת הדרום צפונית לכביש 411 ודרומית לנחל השלושה בסמוך לאזור התעסוקה העתידי של מזכרת בתיה, שתוכנית להקמתו אושרה במהלך שנת 2015.

## היסטוריה
במרץ 2016 פורסם המכרז להקמת התחנה. ב-27 בדצמבר 2016 הניח שר התחבורה והבטיחות בדרכים ישראל כ"ץ אבן פינה לתחנת הרכבת. לפי משרד התחבורה והבטיחות בדרכים, התחנה אמורה הייתה להיחנך באוקטובר 2018, אך המועד נדחה בכחצי שנה. עלות הקמת התחנה עומדת על כעשרים מיליון ש"ח.
התחנה נפתחה ב-30 במאי 2019 ואדריכל התחנה הוא צבי מוססקו.

## מבנה התחנה
בתחנה יש שני רציפים: הרציף המערבי שצמוד לאולם הכניסה מאפשר לרכבות להמשיך צפונה ללוד, תל אביב, חיפה והקריות עד לנהריה, והרציף המזרחי שמאפשר לרכבות להמשיך דרומה לקריית גת עד לבאר שבע. בין הרציפים מקשר מעבר תת-קרקעי.

ליד התחנה קיים חניון גדול לרכבים פרטיים ומסוף לאוטובוסים ומוניות המגיעים לתחנה.

## שירות רכבות בתחנה

בתחנה עוצרות רכבות פעם בשעה לכל כיוון בקו באר שבע מרכז - נהריה.

## קווי אוטובוס היוצאים מהתחנה
אל תחנת הרכבת מזכרת בתיה ישנם ארבעה קווי אוטובוס: קו ותיק ותדיר הנוסע ממזכרת בתיה לרחובות, וחמישה קווים ייעודיים לתחנת הרכבת מהמושבים השונים, קריית עקרון ובית שמש. כל קווי האוטובוס בתחנה מופעלים על ידי אגד.

## גלריה

Mazkeret Batya Railway Station 1.jpg|תחנת הרכבת והסביבה, אוגוסט 2020
Mazkeret Batya Railway Station 2.jpg|תחנת הרכבת, אוגוסט 2020


## קישורים חיצוניים

* תחנת הרכבת מזכרת בתיה באתר רכבת ישראל
* תחנת הרכבת מזכרת בתיה באתר של משרד האדריכלות מוססקו
** 
* 
* 

## הערות שוליים

מזכרת בתיה
קטגוריה:מזכרת בתיה: מבנים
אלכסנדרו ג. גולסקו

**אלכסנדרו ג. גולסקו** (ברומנית: **Alexandru G. Golescu**; 1819 - 15 באוגוסט 1881) היה מהפכן ופוליטיקאי רומני, שכיהן כשר דתות, שר אוצר, ראש ממשלה, שר הפנים ושר החוץ. הוא נודע גם בשמות "ארפילה" (Arăpilă) ו"נגרו" (Negru) ואפילו נהגו לכתוב את שמו "Alexandru Golescu-Negru".

לאחר סיום לימודי תיכון בבוקרשט, נסיכות ולאכיה, המשיך ללימודי הנדסה בפריז, צרפת, שם הוסמך כמהנדס. ב-11 באוגוסט 1839 ייסד בפריז, יחד עם יון גיקה ודומיטרו ברטיאנו את "החברה למען השכלת העם הרומני". גולסקו שב לרומניה ב-1840 ומילא תפקידים בירוקרטיים שונים. ב-1843 השתתף, יחד עם אחרים, בהקמת החברה המהפכנית הסודית "האחווה" (Frăția). ב-1944 חזר ללימודים בצרפת, לימודי היסטוריה וכלכלה.

באפריל 1848 היה מעורב בהכנת מהפכת 1848 (ולאכיה) ועם הקמת הממשלה הזמנית נשלח כסוכן שלה לקונסטנטינופול תחילה ולאחר מכן לפריז, שם נשאר לאחר דיכוי המהפכה. הוא חזר לנסיכות ולאכיה בנובמבר 1856 וב-1857 נבחר לאספה המכוננת. גם תחת שלטונו של אלכסנדרו יואן קוזה היה ציר בפרלמנט של נסיכות מולדובה ושר הדתות בין 11 באוקטובר 1859 ובין 28 במאי 1860,

תחת שלטונו של קרול הראשון, מלך רומניה, מילא תפקידי שרים ואפילו ראש ממשלה. לאחר שנכשל בהעברת חוק מסוים, הגיש את התפטרותו, אך המלך הטיל עליו להקים את הממשלה החדשה. המגעים להקמת הממשלה לא עלו יפה, לכן החליט לעזוב.

## קישורים חיצוניים

קטגוריה:פוליטיקאים רומנים
קטגוריה:משפחת גולסקו
קטגוריה:ראשי ממשלת רומניה
קטגוריה:אביב העמים: אישים
קטגוריה:רומנים שנולדו ב-1819
קטגוריה:רומנים שנפטרו ב-1881
ארסטפלד

**ארסטפלד** (בגרמנית: **Erstfeld**) הוא כפר בקנטון אורי שבשווייץ.

## היסטוריה
הכפר מוזכר לראשונה במסמך משנת 1258 תחת השם Ourzcvelt. ב-1638 הוא נרשם בשם הלטיני Protocampis. ב-1831 הוא הוזכר בשם Hirschfelden.

שטחו של ארסטפלד הוא 59.2 קמ"ר. מתוכם 11.7% משמשים למטרות חקלאיות, 29.2% הם שטחים מיוערים, 2.8% הוא שטח בנוי ו-56.2% הם שטחי נהרות קרחונים והרים. הכפר כולל את הכפר ארסטפלד עצמו, הבנוי במבנה ליניארי, ובתי חווה הפזורים לאורך העמק ועל מורדות ההרים. ארסטפלד שוכן על פתחה הצפוני של מנהרת בסיס הגוטהארד ותחנת הרכבת המקומית שוכנת על מסילת הרכבת העוברת דרכה. נכון לשנת 2014 מנתה אוכלוסיית ארסטפלד 3,786 תושבים.

ארסטפלד הוא מקום הולדתה של הפמיניסטית אמילי ליברהר שהייתה ממובילות המאבק למען זכות בחירה לנשים בשווייץ.

## קישורים חיצוניים

* 
* הערך ארסטפלד במילון ההיסטורי של שווייץ

## הערות שוליים

קטגוריה:שווייץ: ערים
קטגוריה:אורי (קנטון)
ולאד קיריקש

**ולאד קיריקש** (ברומנית: **Vlad Chiricheș**; נולד ב-14 בנובמבר 1989) הוא כדורגלן רומני המשחק בסטיאווה בוקרשט ובנבחרת רומניה בעמדת הבלם.

## קריירת מועדונים
קיריקש התחיל את הקריירה שלו במחלקות נוער שונות ברומניה ובגיל 18 הצטרף למחלקת הנוער של בנפיקה ליסבון בה שיחק שנה אחת. לאחר מכן חתם באינטרנציונל עימה עלה לליגת העל הרומנית בתום העונה. בקיץ  הקבוצה התפרקה וקיריקש קיבל את כרטיס השחקן שלו בחזרה. במהלך הקיץ קיריקש היה קרוב לחתימה בסטיאווה בוקרשט אך בסופו של דבר חתם בפאנדורי טרגו ז'יו. בחלון ההעברות של ינואר  עבר לסטיאווה בוקרשט בעסקה שכללה בתוכה 700 אלף אירו לפאנדורי ובנוסף 25% ממכירה עתידית שיעברו למועדון. ב-25 באוקטובר 2012 הבקיע את שער הבכורה שלו בסטיאווה בניצחון 0–2 נגד מולדה במסגרת שלב הבתים של הליגה האירופית.

ב-24 באוגוסט 2013 חתם בטוטנהאם הוטספר מהפרמייר ליג תמורת 9.5 מיליון אירו. ב-24 בספטמבר של אותה עונה הוא ערך את הופעת הבכורה שלו בטוטנהאם בניצחון 0–4 נגד אסטון וילה במסגרת גביע הליגה האנגלי. ב-20 באוקטובר ערך את הופעת הבכורה שלו בליגה בניצחון 0–2 נגד אותה אסטון וילה, במשחק זה אף נבחר לשחקן המצטיין של המשחק על ידי אוהדי הקבוצה. ב-4 בדצמבר הבקיע את שער הבכורה שלו במועדון בניצחון 1–2 נגד פולהאם. ב-9 במאי 2014 הורחק במשחק הליגה נגד סטוק סיטי לאחר שקיבל כרטיס צהוב שני.

ב-20 ביולי 2015 חתם בנאפולי ל-4 שנים תמורת 4.5 מיליון פאונד. ב-2 בספטמבר 2019 הושאל לססואולו לעונה אחת, בסיומה, עבר אליה באופן רשמי.

## קריירה בינלאומית
ב-2 בספטמבר 2011 ערך את הופעת הבכורה שלו בנבחרת רומניה במשחק נגד  במסגרת מוקדמות יורו 2012. ב-14 באוגוסט 2013 ענד לראשונה את סרט הקפטן של הנבחרת בתיקו 1-1 נגד .

## קישורים חיצוניים

קטגוריה:כדורגלנים רומנים
קטגוריה:בלמי כדורגל רומנים
קטגוריה:בקאו: כדורגלנים
קטגוריה:כדורגלני פאנדורי טרגו ז'יו
קטגוריה:כדורגלני סטיאווה בוקרשט
קטגוריה:כדורגלני טוטנהאם הוטספר
קטגוריה:כדורגלני נאפולי
קטגוריה:כדורגלני ססואולו
קטגוריה:כדורגלני קרמונזה
קטגוריה:כדורגלני נבחרת רומניה
קטגוריה:כדורגלני יורו 2016
קטגוריה:ספורטאים זרים באנגליה
קטגוריה:ספורטאים זרים באיטליה
קטגוריה:רומנים שנולדו ב-1989
ערפילית הטרנטולה

ממוזער|350x350px|הערפילית
**ערפילית הטרנטולה** היא אזור H II בענן המגלני הגדול. במקור הערפילית נחשבה לכוכב אבל בשנת 1751 האסטרונום ניקולא לואי דה לאקאי גילה שמדובר בערפילית. ערפילית הטרנטולה נמצאת במרחק של כ-160,000 שנות אור (49,000 פארסק) מכדור הארץ, קוטרה כ-600 שנות אור (180 פארסק) ויש לה בהירות נראית מדרגה 8. זהו אחד מגרמי השמים הבהירים ביותר בשמים אשר אינו כוכב. גודלה ובהירותה של ערפילית הטרנטולה כה גדולים, כך שאם מרחקה מכדור הארץ היה כמו זה של ערפילית אוריון (1,300 שנות אור) היה גודלה הזוויתי כ-4 מעלות (פי 8 מהירח המלא) ואורה היה חזק מספיק כדי להטיל צללים על כדור הארץ. זהו האזור הפעיל ביותר מבחינת היווצרות כוכבים בקבוצה המקומית וזהו גם אחד האזורים הגדולים ביותר מסוגו בקבוצה המקומית.

ערפילית הטרנטולה מכילה בתוכה את צביר הכוכבים NGC 2070 אשר כולל כוכבים רבים דחוסים מאוד וביניהם ריכוז הכוכבים הידוע בתור R136 (המסיבי שבהם הוא R136a1), שקרינתם מעוררת את אטומי הגז שבערפילית והופכת אותה לנראית. המסה המוערכת של הצביר היא 450,000 מסות שמש דבר שמצביע על כך שהצביר יהפוך בעתיד לצביר כדורי. בנוסף ל-NGC 2070, ערפילית הטרנטולה מכילה מספר צבירים נוספים וביניהם הצביר המבוגר Hodge 301 אשר רוב הכוכבים המסיביים בו כבר התפוצצו בסופרנובה.

הסופרנובה הקרובה ביותר שנצפתה מאז המצאת הטלסקופ היא סופרנובה 1987A אשר התרחשה בפאתי ערפילית הטרנטולה. צביר הכוכבים NGC 2060, אשר נמצא גם כן בתוך ערפילית הטרנטולה, מכיל שארית סופרנובה בולטת, אבל שאריות סופרנובה רבות אחרות קשות לזיהוי בגלל המבנה הערפילי המורכב של הערפילית.

## קישורים חיצוניים

* 
* 

* 

## הערות שוליים

קטגוריה:קבוצת הכוכבים דג זהב
קטגוריה:ערפיליות פליטה
קטגוריה:ענן מגלן הגדול